text:
AUTORIDADNAN DI TURISMO A REUNI CU LINEANAN DI CRUCERO PA CONSOLIDA E RELACION CU ARUBA
NAN A KEDA IMPRESIONA CU E GRADO DI VACUNACION DI ARUBA
ORANJESTAD – Siman cu a pasa tawata un momento importante pafuturo di turismo na Aruba, specificamente pa loke ta trata turismo crucero. Actualmente e lineanan di crucero ta bezig pa haci nan plannan pa resto di 2021 y tambe pa 2022 y 2023. Un delegacion di Aruba lidera pa Minister demisionario di Turismo, DanguillaumeOduber hunto cu CEO di Oficina di Turismo Aruba (A.T.A.) Ronella Croes, Cruise Manager Mario Arends y di parti di Aruba Ports Authority (APA) Director Marc Figaroa, a reuni cu ehecutivonan di Carnival Cruise Lines, Florida-Caribbean Cruise Association y Royal Caribbean Cruise Lines. Reunionnan a tuma luga na nan cede naMiami. Esaki ta e dos liñanan di crucero cu ta produci mas hopituristanan crucero pa nos destinacion,y como tal, sigur hopi relevantepa Aruba su industria turistico.
Recientemente operacion di crucero desde puertonan na Florida a re-inicia y lineanan ta hopi activo ta haci e cambionan necesario paadapta na e situacion di e pandemia mundial.
Durante e acontecimentonan, ehecutivonan di e liñeanan crucero aexpresa aprecio pa e forma diligente cu Aruba ta maneha e crisis/pandemia y alabes e protocolnan y demas trabou pa re-inicio di turismo crucero den Caribe. Lineanan a keda impresiona cu e gradodi vacunacion di Aruba y tambe cu e maneho y recuperacion di turismo.
Debi na e maneho aki, Aruba tabata parti di e prome itinerario den Caribe y nan ta balora e relacion cu nan tin cu Aruba pero tambe e confiansa den nos destinacion.
Naturalmente e situacion actual di e pandemia tin hopi ahustacion cu ta adapta cada rato pa loke ta trata e resto di 2021, pero e liñeanancrucero a duna indicacion cu e recuperacion lo por acelera na 2022 tanto den capacidad y den cantidad di barco crucero cu lo ta den operacion y aki ta inclui Aruba den nan itinerario.
Aña 2019 tabata e miho aña pa turismo crucero pa nos destinacion, unda un total di 832.001 pasahero crucero a bishita nos isla. Durante e acontecimentonan di siman pasa, ta planeando e cantidad di calls pa nos isla cual den algun caso por surpasa e nivelnan cu loke 2019 a produci den e industria aki pa Aruba.
Pa loke ta trata e reunionnan cu Carnival Cruise Lines, Aruba ta continua di tin un hopi bon imagen tanto den e comentarionan di nan pasaheronan pero tambe den e percepcion di e agencianan di viahe.
Esaki por wordo mira bek den e rating cu Aruba ta sigui den e top 2 destinacionnan den Caribe, di cual nos ta score un averahe di 9.3 den satisfaccion di e pasaheronan di crucero. Pabien Aruba!
Operacionnan di crucero a demostra di ta bayendo bon den e manehoy pa tal motibo e casonan positivo di COVID-19 ta limita. Asina mes, lineanan di crucero a fortifica nan protocolnan aun mas y actualmentee protocolnan di e industria crucero ta mas stringente cu e medidanancu Centers for Disease Control & Prevention (CDC).
Gran mayoria di pasaheronan di crucero ta vacuna, cual ta yudalimita e riesgo entre e pasaheronan y pa e comunidad di e destinacionnan cu e barconan di crucero ta bishita.
E delegacion a tuma oportunidad pa meet cu Florida-Caribbean Cruise Association (F-CCA) pa comparti mas informacion y ricibi e apoyo den comunicacion cu e lineanan di crucero y tambe den e area di mercadeo.
Ministerio di Turismo, A.T.A. y APA lo continua hunto pa haciesfuersonan pa recuperacion di nos turismo crucero.
Pa nos comunidad ta importante pa nos tur sigui e protocolnanmanera stipula door di diferente instancianan. Pasobra ta hunto nos lo vence pa nos isla y su turismo por sigui florece.


c: text/html

text:
Kralendijk – Bon tardi tur hende,
E situashon di COVID-19 na nos isla ta serio. Nos tabatin dos fin di siman tras di otro kaminda un pashènt di COVID a bai sosegá. Nos ta kombibí ku famia di e defuntunan.
Nos ta mira ku for di fin di siman e kantidat di kaso di COVID a oumentá i no ta tur fuente ta konosí ainda. Salubridat Públiko ta tene kuenta ku e kasonan por sigui oumentá. Awor ta prinsipalmente adulto no bakuná ta pega ku e vírùs. Awe nos tin 120 kaso aktivo di COVID i tin 1 hende hospitalisá. Nos ta tene kuenta ku na dado momento den futuro kisas nos mester manda pashènt di COVID pa hospital pafó di Boneiru, komo ku aki no tin e kuido nesesario pa nan.
Salubridat Públiko ta traha duru pa haña un bon bista di unda e fuentenan di kontagio ta. Ta di lamentá ku ta sosodé tin biaha ku hende no ke koperá ora e departamento ta hasi investigashon di fuente i kontakto. Mi ta lamentá esaki mashá. Mester hasi e investigashonnan akí hustamente pa dominá e kontagionan. Si Salubridat Públiko aserká bo pa partisipá na e investigashon di fuente i kontagio, por fabor hasi esaki i kooperá. Ta na interes di nos un i tur.
Pa awor aki nos ke wak huntu ku Salubridat Públiko si e kantidat di kaso di COVID ta sigui oumentá i kiko esaki ta nifiká pa sektor di kuido. Despues di evaluá esei nos ta disidí si ta nesesario pa tuma mas medida i nos lo informá komunidat di esei. Por lo pronto nos ta mantené e medidanan ku ta na vigor te promé di novèmber benidero.
Mi ke menshoná algun di e medidanan: Na enkuentro den seno privá ta permití maksimalmente 50 hende. Te ainda ta permití un máksimo di 100 hende pa ta presente na un evento. Si bo ta bai un enkuentro deportivo, wak pa bo mantené bo mes na e reglanan durante i despues di e enkuentro. Awor aki ta tempu pa nos ta èkstra kouteloso i asumí nos responsabilidat. Asina nos por evitá ku e kantidat di kontagio ta subi. Pèrkurá biba salú, drumi sufisiente, i sòru pa bo keda den moveshon. Pa mas informashon bishitá www.bonairecrisis.com
Si bo no a bakuná ainda, bai bakuná. Mi ke hasi un yamada spesial na hende ku ta den grupo di riesgo, manera hende ku enfermedat di suku, òf ku sobrepeso, òf hende ku problema di kurason, pa nan no tuma riesgo i bai bakuná. Yama 0800 0900 pa traha un sita. Bo por pasa tur djasabra sin traha sita di 09:00 te 14:00 or pa pasa angua kontra corona. Laga nos sigui kuida nos mes i esnan rònt di nos.

robotstxt: allowed

filter: keep


text:
WILLEMSTAD – Den mardugá grandi a premia Rubertico ‘Benoni’ Balentien komo e ganado absoluto di Festival di Tumba 2016, ku e tumba “Nos Dos Ta Bati Bai’. E Rei di Tumba keda kompañá pa ERA i alabes a gana mihó areglo pa su kompositor Gregory Colina.
Promé finalista i ganado di premio Betty Doran ta Gilbert ‘Dibo’ Doran, ku “Ranka fo’i Sta. Maria” i e di dos finalista ta Danny Yanga, kende a trese un ‘Ambiente Kayente’ den Festival Center.
Ora ta papia di tumba, no por keda sin menshoná nòmber di e legendario rei di tumba i kompositor, Ikej Jesurun. Hopi biaha e famoso kompositor sa di antemano ora e skirbí un tumba ganado. ‘Sigur, Sigur! Mi ta e úniko tumbero na Kòrsou ku tin 5 bia promé finalista, 6 biaha di dos finalista, 4 di tres finalista 3 biaha di kuater finalista”, ela splika. Den 25 aña, Ikej a klasifiká 22 biaha den e top 10 i ela mustra nos su impreshonante kamber di trofeo unda tur e korona, plakat i trofeo ta warda. E aña akí so Ikej a kompositá 15 tumba pero ta e tumba di Ishahier Monti titula ‘Laboratorio Karnaval” a kai den premio komo prome finalista pa miho areglo.
Proseso di komposishon
Según Jersey Isenia, konosido kantante di Doble RR i finalista di varios festival di tumba, e proseso di komposishon ta unu ku ta dura henter aña. “Inspirashon ta bin di mes i mi ta kuminsá traha trempan riba mi tumbanan”, Jersey a splika. Ikej i Jersey ta di akuerdo ku komposishon di un bon tumba ta un arte. “Bo no por bai un skol pe, paso ta un don e ta”, Ikej a splika.
Durante festival di tumba di e aña akí, Jersey kende tin años ta biba na Aruba, a kompositá kuater kantika. “Mi a aserka Cesar Olarte i a invite pa partisipá na Festival di Tumba na Kòrsou”, Jersey a splika. Ya pa dos aña kaba, varios kantante rubiano a partisipá den Festival di Tumba i e aña akí tabatin tres partisipante. Tabata un shòk pa tur ora e talentoso kantante rubiano no a kalifiká pa final. Según areglista Clark Elizabeth, esaki ta debí ku e públiko ta unu difísil, i no a mustra hopi ánimo durante e presentashonnan. “Ami no ta komprondé kiko a pasa Cesar, paso su tumba tabata bon, pero e aña akí tur tumba ta riba mes un level, pues e resultado final ta bai bira unu difísil”, ela kompartí.
Según Ikej i Jersey Festival di Tumba a progresa inmensamente. “Ela bai 800 porshento dilanti”, Ikej a deklará. “Pero tòg mi ta sinti falta di e temporada di Roxy i Stadion di Sub, unda kada fanátiko tabata bin ku su Tishùrt i anima su favorito. Awendia ta trahe i kabei ta konta. Awó porta e públiko ta baila 10 tumba i sobra nan ta sinta”, ela lamenta.
Negoshi di Tumba
Indudablemente, Festival di Tumbá ta gran negoshi. Según finalista Germain ‘Saminero’ Christina, bo mester mínimal 2 mil florin pa partisipá den Festival di Tumba. “Den mi kaso, ta famia i amigunan a yuda”, ela splika. “Mester paga e banda 1000 doler pa e sekshon di bras, i despues mester diseña un trahe tambe. Awendia e sponsor no ta sostené paso ainda e hóben no tin nòmber”, Ikej a splika.
Pa varios aña kaba AMAK a introdusí un sistema di kompensashon, ku por varia depende kon e entradanan di e festival ta e aña ei. Inskripshon semper ta gratis, i AMAK ta pagá tur banda un kompensashon di partisipashon di aproksimadamente 2 mil florin. Adishonalmente, 4500 florin ta keda paga na kada banda i kompositor ku kalifiká, i e top 10 ta bolbe haña 3500 florin. E premio di e rei/reina di tumba ta depende di pay-per-view i otro entrada, pero esaki por varia entre 10 pa 15 mil florin.
Outor Deya Mensche


text:
ORANJESTAD, Aruba: Den fin di siman a tuma luga celebracion di “Dia di Boneiro” aki na Aruba. E organisacion Union Mutualista Boneriano, dirigi pa Latifa Mercera como Presidente tabata e organisadonan di e celebracion.
E aña aki a dedica “Dia di Boneiro” na Bernardo Statie, Lilia Cristina Martilia-Goeloe y na Roly Sint Jago. Presidente di Parlamento, drs. Mervin Wyatt-Ras tabata presenta na e ocasion special aki, unda el a felicita e Presidente pa e evento bon organisa y a probecha pa felicita tur esunnan cu a ricibi homenahe. “Biba Boneiro” el a grita na final di su discurso.


text:
KOMUNIKADO DI KUERPO POLISIAL KÒRSOU Polis ta bai intensivá kontrol riba kaya.
KOMUNIKADO DI PRENSA 133 / 2020
1 aprel 2020
Polis ta bai intensivá kontrol riba kaya.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Polis lo bai sigui intensivá kontrolnan riba kamindanan públiko i na sitionan unda tin
aglomerashon di hende.
Pa por keda garantisá ku e vírus di Corona no ta sigui plama, polis ta bai aktua represivo dor
di detené personanan ku no mester ta riba kaya òf no por proba ku nan ta riba kaya pa un
kaso di urgensia òf nesesidat konforme e Dekreto Ministerial no. 28/2020.
Te ainda polis ta konstatá ku sigur den oranan durante di dia tin muchu trafikashon riba
kaya i durante di kontrol ta resultá ku tin un kantidat di e personanan aki, ku no por duna
un deklarashon aseptabel di nan presensia riba kaya.
Den e promé dianan di e siman aki ya kaba polis tabata tolerante, a konsientisá bastante i
sufisiente informashon a keda duná di parti di kanalnan gubernamental.
Polis ta bai aktua awor hopi mas severo. Pues si no ta nesesario òf urgente pa bo ta riba
kaya, KEDA BO KAS!


text:
Oranjestad-Durante presenacion di Minister Otmar Oduber na inversionistanan y entrepreneurs na Malietoren Zaal na Hulanda unda cu el a elabora riba importancia di turismo y su impacto riba nos economia, el a indica diferente desaroyo y cambionan positivo den nos industria turistico y con maneho di ultimo 4 añanan a presenta resultadonan sumamente positivo pa loke ta nos pilar economico.
Entre e puntonan cu e mandatario a resalta den su presentacion, el a indica cu sostene y aumenta servicio aereo tabata un obhetivo principal. “Ta impresionante pa wak e coneccion cu un isla asina chikito manera Aruba tin cu un total di 33 gateways y 30 aerolinea, incluyendo e aerolineanan principal di Merca, America Latina y Hulanda, conectando Aruba cu mundo”.
Aki el a agrega cu aeropuerto no solamente tin facilidadnan excelente, pero tambe a wordo premia como e mihor den mercadeo pa e aerolineanan. Tambe el a bisa cu Aruba Airport Authority, opera pa Schiphol Group tambe ta respalda e vision di Gobierno pa Aruba por bira un hub entre Europa y America Latina, reforzando e potencial di Aruba como un ‘gateway’.
E vision di Promer Minister Mike Eman pa Aruba ta cuadra, ta stimula y ta enforza e desaroyo di un turismo sostenibel. Pa contribui cy un desaroyo sostenibel a mantene un maneho di restringi e crecemento di hotelnan, ta encurasha e hotelnan ‘green certified, a baha e invoerrechten pa productonan no dañino pa medio ambiente y ta sigui traha pa aumenta e beneficionan deriva di turismo pa henter comunidad, Minister Otmar Oduber a splica esnan presente na Malietoren Zaal.
Siguientemente el a conta cu Cultura a wordo agrega na su portfolio y e tin un lugar halto den su agenda. “San Nicolas ta bay wordo transforma den e capital di herencia cultural di Aruba. San Nicolas ta un ciudad cu hopi potencial pa inversion y icentivonan fiscal ta aplicabel pa cierto inversionnan. E lo bira e di dos capital turistico di Aruba y lo stimula un economia cultural. Algun monumento a wordo restaura y tin hopi mas cu yen di potencial pa inversion y uso”, tabata palabranan di Minister Oduber.
Tambe e titular di Turismo a mustra riba e obhetivonan ambicioso cu a wordo stipula pa e proximo 4 añanan: kier logra un crecemento continuo den yegada di turistanan di 2.5% pa aña, aumento di placa cu turistanan ta laga atras di 4% anualmente y un aumento di ganashi pa camber disponibel di 9% indicando un crecemento continuo di turismo di calidad.
“Concluyendo, nos lo sigui construi un economia mas fuerte a traves di turismo. Como pais nos lo continua cu e esfuerzonan pa diversifica e economia y aumenta e potencial laboral a traves di e concepto di ‘green gateway’”, Minister Otmar Oduber a finaliza bisando.


text:
Na lugá di Isla eliminá e polushon ku e ta kousa, Isla ta preokupa ku e imahen negativo di Korsou den eksterior. Sigun Isla e imahen negativo ta hasi daño na nos turismo i na nos ekonomia. Ku publikashonnan den korantnan Extra, Ultimo Notisia i Amigoe Isla ta hasi un intento envano pa trese duda rondó di un investigashon serio ku Dr. Erin Pulster a hasi. A base di e investigashon señora Pulster logra título di doktor na Universidat di South Florida. E investigashon ta konstatá atrobe ku a midi masha hopi dióksido di suafel i sustansianan ku ta duna kanser. E resultadonan di e investigashon sientífiko ku Dr. Pulster a hasi ta devastador pa esnan ku ta responsabel pa e polushon, ku ta Gobiernu i refeneria. Gobiernu pa e hecho ku e no ta obligá Isla kumpli ku lèi.
Mas aleu Isla ta bisa ku SMOC ta asina deseperá ku SMOC no ta verifika e konklushonnan di dr. Pulster ku sigun Isla ta inkorekto. Isla ta puntra si SMOC a aseptá ponensianan di Dr. Pulster djis pasobra e konklushonnan ta negativo pa Isla.
Wèl e pregunta ei ta masha fasil pa kontesta. Na promé lugá, SMOC no ta desesperá. Esnan ku ta desesperá ta e hendenan ku tin ku biba den huma di Isla dia aden dia afo, a kosto di nan salú i nan bida. Sigun enkuesta di CBS na 2011 no mas ku 83,1 % di hendenan ku ta biba den Wishi/Marchena a keha di molèster di holó malu. Skolnan manera Juan Pablo Duarte VSBO pa di tantu bia mester a sera i manda mucha kas pa motibu di molèster di huma di Isla. SMOC ta sali dilanti pa defende derecho di e hendenan ei, i no ta kansa, tanten ku e inhustisia ta dura, muchu menos desesperá.
Na di dos luga, kualkier sugerensha ku SMOC tin de haber ku un investigashon ku a keda hiba konforme reglanan i standartnan sientífiko ta for di lugá, i un ofensa pa e investigador. Dokter Pulster ta yama danki pa sosten ku e a risibi, esta Gerard van Buurt, George Keiffer (Curaçao Seaquarium), Tone Moller (Avila Hotel) i habitantenan di Korsou ku a duna splikashon di e situashon lokal i a duna sosten logistiko. E ta yama danki na Mote Marine Laboratory, na Skol di Salú Públiko di Universidat di South Florida pa e “US Public Health Traineeship” ku e Universidat a brinda i Milieufonds Nederlandse Antillen. No na SMOC!
Na di tres lugá, SMOC ta kompartí informashon (sientífiko) ku e topa. Asina dr. Pulster i ko- outornan publiká nan investigashon tokante e sushamentu di mediombiente dor di Isla den revistanan sientífiko internashonal, SMOC lo komparti’e meskos ku SMOC a hasi ku hopi otro artíkulo ku a yega di sali den revistanan.
Pues ta bon pa Isla tuma bon nota ku e sosten pa e estudio a bini entre otro di parti di sector turístiko mes, i no di SMOC. Mientras Isla ta akusá otronan Isla mes ta sigui kousa polushon is asina ei hasi daño na medioambiente, salú di hende i na industria turístiko. Isla, baha for di SMOC su lomba i bai para e polushon ku abo ta kousa!


text:
Nos ta papia di negligencia di mucha, ora e mayornan of e cuidado di un mucha, continuamente ta faya pa provee e necesidadnan basico fisicamente y psicologicamente cu un mucha tin mester cu por resulta den un descapacidad di e mucha su salud y desaroyo. E efectonan di negligencia di mucha ta pa bida largo y por causa sentimentonan profundo di soledad, isolacion y un autoestima hopi abou.
Pero ki ora nos ta papia di negligencia di mucha?
- Ora cu no ta duna un mucha cuminda, paña of cuido di salud cu e tin mester;
- Ora ta cera un mucha den un camber of un “closet” cu e no por sali;
- Ora cu no ta duna un mucha e proteccion di un cas, ta bandona un mucha of ta saca un mucha for di cas;
- Ora ta expone un mucha den un situacion peligroso caminda e por experiencia daño emocional of fisico;
- Ora ta laga un mucha pa un periodo hopi largo su so na cas of un luga desconoci;
- Ora un adulto ta neglisha of no ta atende cu e necesidadnan emocional of fisico di un mucha, ta papia di negligencia di mucha, cu ta un forma di abuso di mucha;
Con pa señala negligencia di mucha?
Si un mayor of cuidado di mucha ta comete actonan di negligencia di mucha, por reconoce esaki na entre otro e siguiente señalnan:
- E mucha tin necesidad di cuido medico of dental cu no ta wordo atendi;
- E mucha ta cana rond continuamente cu paña sushi, cabey sin laba of ta cana rond sin baña;
- E mucha ta haci uzo di alcohol of droga;
- E mucha ta bisti e mesun pañanan tur ora y semper ta bisti inapropia tur caminda;
- E mucha ta falta su scol frecuentemente;
- E mucha tin mester di un “bril” pero nunca e tin esaki;
- E mucha ta bisa of ta expresa cu e ta su so na cas y cu no tin niun hende pa wak pe na cas;
E señalnan aki hopi biaha ta acumula durante un periodo prome cu constata cu tin un caso di negligencia ta tumando luga. Pa es motibo semper mester keda alerto como adulto y no keda keto pa busca ayudo of conseho di nos profesionalnan. Paso cu e accion corecto bo por yuda y te hasta salba un bida.
E ta tuma un comunidad pa lanta un mucha, pesey Comision Vision Pedagogico ta brinda e guia, sosten y educacion na mayornan y cuidadonan di mucha pa asina asisti den un forma preventivo den e lantamento di mucha y pa asina preveni tambe abuso di mucha.
Kico abo por haci pa yuda un mucha?
Silencio ta permiti cu violencia ta sigui sosode. Si bo ta sinti of tin sospecho cu algo no ta corecto of bo ta mira of scucha algo sospechoso, por fabor no keda den silencio y acudi na un instancia pa ayudo.
- Yama Bureau Sostenemi na 588-1010 si bo mester di conseho, tin sospecho y of kier raporta un caso di abuso di mucha;
- Yama Fundacion Respeta Mi na 582-4433 pa informacion, conseho y guia tocante caso di abuso di menor;
- Yama Tienda di Educacion na 161 pa guia tocante lantamento di mucha y hoben;
- Yama seccion Bida y Famia di Departamento di Asunto Social na 528-1150 pa guia psicologico y ortopedagogico pa famia y pareha.
Den un caso di emergencia cu bo ta sinti cu e bida di un mucha ta na peliger yama Polis na 100! Un yamada por scapa un bida cu trauma. Un yamada por salba un bida. E ta hopi importante pa nos como comunidad ta consciente y bon informa di e señalnan di abuso di mucha pa asina nos por actua debidamente. Bishita nos pagina “Reconoce abuso di mucha” y keda bon informa. Bo iniciativa por salba un bida di un mucha, paso e bienestar y siguridad di nos muchanan ta e responsabilidad di nos tur.


text:
KRALENDIJK – Djasabra 15 di ougùstùs último pa promé biaha Boneiru a organisá e gran final di e aktividat di Arte di Palabra, kaminda Aruba, Boneiru i Kòrsou a partisipá. E aktividat a tuma lugá na Kaya Somontuno 6. 12 hóben a representá Boneiru, for di Kòrsou tambe a partisipá 12 hóben i di Aruba pa medio di grabashon di video, 8 hóben. Arte di palabra ta un kompetensia Literario, Poesia i kuenta kòrtiku. Shermantha Frans i Sergino Finies a fungi komo maestro di seremonia. Na komienso di e aktividat a dirigí palabra diputado Nina Den Heyer i Felix ‘Papito’ Thomas, kende ta hefe interino di SKAL. Nan a menshoná entre otro pa hóbennan sigui desaroyá nan talento i usa e mente pa kreatividat.
Partisipantenan di Aruba lamentablemente no por tabata presente debí na e situashon ya konosí, pero a hasi grabashon i pasa esaki durante e aktividat na Boneiru, den presensia di partisipantenan di Boneiru i Kòrsou. E aktividat tabata bon bishitá. E ganadó apsoluto a resultá Thanee Jamanika di Kòrsou. Hopi emoshonal ku lágrima di felisidat el a risibí su premio for di man di diputado Nina den Heyer.
Aki ta sigui resultado di e aktividat:
Kategoria A Poesia Eksistente Klas 1-2
Segundo Finalista: Ramso Coffy, Título di teksto: Mi por. Outor: Lyndon Leito
Promé Finalista: Juraily Meulens, Título di Teksto: Ami ta ami, esun ku mi ta. Outor: Shurendel Luciana
Ganadó Kategoria A Poesia Eksistente: Juruene Nita, Título di Teksto: Mi Kultura, nos Kultura. Outor: Ilse Schoobaar
Kategoria B Poesia Original Klas 1-2
Terser finalista: Maria-Luisa Troncon, Título di teksto: Kompatriota mi ta. Outor: Maria-Luisa Troncon
Segundo Finalista: Christina Méndez Canelón, Título di Teksto: Estranhero. Outor: Christina Méndez Canelón
Promé Finalista: Shuraino Calister, Título di Teksto: Ban tuma rienda. Outor: Shuraino Calister
Ganadó Kategoria B Poesia Original Klas 1-2: Jeaniro Dorothea, Título di teksto: E ruta. Outor: Jeaniro Dorothea
Kategoria C Poesia Original Klas 3-6
Terser finalista: Jordan Martis, Título di Teksto: Refleho. Outor: Jordan Martis.
Segundo Finalista: Shellany Sebelon, Título di Teksto: Un Granito na bo honor. Outor: Shellany Sebelon
Promé finalista: Irlenska Martinus, Título di Teksto: Fin di Mundu. Outor: Juriella Josephia
Ganadó Kategoria C Poesia Original Klas 3-6: Dannzjelo Nassy, Título di Teksto: Apresiá. Outor: Dannzjelo Nassy
Kategoria D Kuenta Eksistente Klas 1-2
Terser Finalista: Rodion Martis Bito, Título di Teksto: Spiritu pia pisa. Outor: Pierre Lauffer
Segundo Finalista: Noemi Nicolino, Título di Teksto: Ta ami nan ke men. Outor: Tafari Janga
Promé Finalista: Julinette De Leeuw, Título di Teksto: E kasamentu a kolapsá. Outor: Nashourna Godvriend
Ganadó Kategoria D kuenta Eksistente Klas 1-2: Liantie Trenidad, Título di Teksto: Risibimentu. Outor: Lyndon Leito
Kategoria E Kuenta Original Klas 1-2
Promé Finalista: Darnica Pourier, Outor: Darnica Pourier
Ganadó Kategoria E Kuenta Original klas 1-2: Wendel J Polanco, Título di Teksto: Mi Soledat a Krea arogansia. Outor: Wendel Jansen Polanco
Kategoria F Kuenta Original Klas 3-6
Terser Finalista: Naidjely Sumter, Título di Teksto: E soño. Outor: Naidjely Sumter
Segundo Finalista: Juriella Josephia, Título di Teksto: Don Pepe. Outor: Juriella Josephia
Promé Finalista: Derickson Ellensburg, Título di Teksto: E desobedensia di e,o I u. Outor: Yannick Daantje
Ganadó Kategoria F Kuenta Original Klas 3-6: Tahnee Jamanika, Título di Teksto: Dios mester libra! Outor: Gyandro Marselia
Ganadó apsoluto Arte di Palabra ABC 2020
Tahnee Jamanika
Título di Teksto: Dios mester libra!
Outor: Gyandro Marselia


text:
WILLEMSTAD – “Mener, mener!” Sikiatro Frans Heijtel ta kana na e Departamento di Tratamentu di Opservashon Forénsiko (FOBA) di prizòn. Diferente detenido ta pidi su atenshon mientras ku e ta krusa e plenchi. Ku su murayanan kolorido i e matanan e plenchi ta mustra hopi mas agradabel ku sobrá di e Sentro di Detenshon i Korekshon Kòrsou (SDKK).
Den FOBA aktualmente ta keda diesocho detenido ku ta haña tratamentu sikiátriko i den sierto kaso detenido ku mester di remedi (fòrsá). For di tempu ku a adaptá e Kodigo Penal na 2011 ta posibel pa imponé tbs tambe. (Tbs ta e abreviashon di ‘ter beschikkingstelling’ na hulandes. E ta nifiká un medida hudisial ku ta pone un detenido na disposishon di gobièrnu pa tratamentu sikiátriko.) Segun Heijtel ta masha poko sa imponé tbs pasobra e ta ‘espesialmente un regla legal’.
Práktika
Den e parti karibense di Reino no tin un Klínika pa TBS. Tratamentu na FOBA, e hòspital sikiátriko Capriles òf e akohida di adikshon Brasami, ta e opshonnan ku korte tin. Ministerio Públiko (OM) no ta haña esaki sufisiente i ta bisa ku den práktika tbs ‘no tin niun resultado’. “OM tin basta tempu kaba ta mira un oumento den e kantidat di sospechoso ku un profil forénsiko. Ta trata di problemasia sikiátriko hopi varia. Si korte na petishon di OM imponé e medida di tbs, OM mester pèrkurá pa por ehekutá e medidanan aki. Lástimamente e posibilidat aki no ta eksistí ainda, ta e deklarashon di OM.
FOBA tin 23 lugá, entre nan dos sèl di opservashon ku kámara. E departamentu tin 50 pa 60 atmishon pa aña i ta traha ku un tim multidisiplinario ku ta konsistí di un sikólogo, un sikiatro, un trahadó sosial, servisio médiko i trahadó forénsiko.
Un di e detenidonan for di tras di su tralinan ta yama e sikiatro. Regularmente e ta den FOBA, mayoria be pa delitu di violensia den e área di relashon. E ta bisa ku e ke bai bèk na su ‘propio’ blòk di sèl den prizòn i ku e no mester ta na FOBA. E no ta kontentu tampoko ku pronto lo mand’é Capriles Kliniek. “Mi no ta loko mener!”, e ta supliká.
Remedi
Heijtel ta kord’é ku el a dal su mama ku un panchi i ku e ta haña remedi pa su defekto di komportashon agresivo. “Mayoria be detenido ta tuma nan remedi boluntariamente”, Heijtel ta konta. “Den prizòn esaki ta bai basta bon pero ora nan sali atrobe esaki ta bai mas malu.” Segun e ta den e kuido ulterior e problema ta sinta. “No tin un manera pa fòrsa nan i reclassering tin hopi falta di personal, kuido ulterior ta un punto vulnerabel. Mi ta trata pa laga mas tantu èks-detenido posibel bini mi ofisina boluntariamente.”
E sikiatro no ta mira e nesesidat di un Klínika di TBS. “Tin diferente forma di tbs, por ehèmpel pa adikto, hende mentalmente retardá i sikópata. Ta difísil pa hinka nan tur huntu den un klínika di tbs, na Hulanda tampoko esaki no ta sosodé. Ademas esaki ta masha karu. Nos no ta kla pa esaki.” P’esei e ta mira mas probecho den un tratamentu di tbs ambulante ku kòntròl severo di reclassering.
Agnes De Lima ku ta duna tratamentu na e departamento forénsiko sikiátriko na Capriles Kliniek, ta rekonosé ku e legislashon di tbs espesialmente ta un lei riba papel.
Seguridat
Ounke ku Capriles Kliniek ta e kaminda ku ta atmití hende ku defekto sikiátriko, esaki segun De Lima no ke men ku e lugá aki ta e esun di mas mihó pa pashènt ku tbs. “Den kaso forénsiko seguridat tambe ta hunga un ròl. Tin be komo hòspital nos no por ofresé esaki”, De Lima ta bisa. Ademas e medida di tbs ta duna mas espasio pa referí sierto tipo di defekto. Den mi opinion e klínika mester krese ainda den e tratamentu di defekto di personalidat.”
E no ta sigur tampoko ku un Klínika di TBS ta e bon solushon. “Mundialmente e kantidat di klínika di tbs ta birando ménos. Mester desaroyá un vishon kla promé i ei tin hopi trabou ainda pa hasi. E promé paso ta un lei di ehekutashon.”
Lesa aki kapítulo I: ‘Kòrsou komo pais mester perkurá pa tin tbs’
Outor: Leoni Leidel-Schenk


text:
Aruba Bank ta reconoce su empleado superior pa luna di mei
ORANJESTAD, Aruba –10 di juni 2021 – Pa Aruba Bank e empleado ta central ora di priminti e clientenan “Un Experencia Superior”. Cu esaki den mente Aruba Bank ta nomina un empleado ehemplar tur luna.
E empleado cu ta escohi ta esun cu durante di e luna a haci su maximo esfuerzo pa brinda momentonan superior na tur esnan cu bishita Aruba Bank of haci uzo di un manera of otro di un servicio di banco.
Jovanny Lacle a ser seleciona durante di luna di mei pa su eficiencia y e extra miya cu e ta bai pe den su area di trabou pa brinda un excelente servicio na clientenan di Aruba Bank.
Aruba Bank ta felicita y gradici e miembronan di e famia di Aruba Bank cu a wordo nomina pa cliente y of colega pa yuda brinda tur cliente “Un Experiencia Superior”. Pabien Jovanny!


text:
ORANJESTAD, Aruba – Clientenan di Aruba Bank por haci donacion na Cruz Cora Aruba via Aruba Bank su sistema di Text Banking, Aruba Bank Online, y Aruba Bank App pa sostene e esfuersonan di e organisacion humanitario na esunnan afecta pa HORCAN IRMA.
Boluntarionan di Cruz Cora Aruba ta continuamente ariba pia na momentonan di catastrofenan natural pa yuda comunidadnan den necesidad. Nos ta curasha tur pa considera haci un donacion na Red Cross Aruba pa yuda nos hermana isla den momentonan di necesidad.
Instruccion pa donacion ta :
Donacion via text banking
Marca 7777 type REDCROSS ‘space’ suma di donacion (10 of otro suma)
Manda SMS
Bo lo ricibi un mensahe cu confirmacion di e transferencia
Donacion via Aruba Bank app
Habri App y:
Click ariba circulo berde cu flecha parti abou di e screen
Marca suma “10.00 of otro suma”
Scoge cuenta cu ta desea di uza
To Red Cross
Account number 0384010390
Beneficiary Bank Aruba Bank N.V. y save
Description Horcan Irma
Send Transfer
DONATE VIA Aruba Bank Online
Login ariba e pagina di Aruba Bank Online despues:
Click ariba Transfers
Scoge Submit External Transfer
Yena suma desea “10.00 of otro.”
Beneficiary name Red Cross Aruba
To account 0384010390
Beneficiary bank Aruba Bank N.V.
Add description Horcan Irma
Clientenan sin Aruba Bank Online of Aruba Bank App, por haci donacion na Aruba Bank Red Cross account# 038.401.0390 na un di nos sucursalnan.


text:
Na prome lugar mi kier a felecita pueblo di Aruba cu e eleccion di diabierna ultimo, na unda cu pueblo a papia. Apesar cu pa nos di UPP, den e combinacion di lista PPA/UPP, e resultado ta uno desapuntante, mi kier a gradici tur nos votadornan, specialmente esunnan di mi, pa e sosten cu ricibi. Tambe mi kier a felecita nos contrincantenan politico cu a logra haya asiento, esta AVP, MEP, POR y RED. Awor e responsabilidad principal ta riba na schouder y nos como partido cu a no a logra su meta pa e eleccion aki lo sigui e desaroyonan di cerca. Na nos otro contricantenan cu no a logra asiento tambe mi gradicimento pa haci e contienda electoral aki uno mas democratico posibel. Particularmente partido RAIZ mi kier a felicita pa e logro, y cu mi ta kere cu si nos tabata tin un sistema di restzetel manera UPP a bin ta propone, esta a base di reststemmen, RAIZ tambe lo tabata forma parti di nos Parlamento, dunando un extra dimension na nos bida politico.
Nos tambe como UPP lo mester bay den nos propio seno y analisa kico ta e siguiente pasonan como partido. Manera e resultadonan ta mustra pa nos partido, nos mensahe no a yega cerca e pueblo y cu cu votadornan pa un gran parti a prefera di keda den y keda kere e tradicionalismo politico. Mi manera di wak e parce cu diabierna, populismo, faboritismo y fanatismo a gana. Cu e resultado mi ta kere cu nos como pueblo lo bay mas atras, particularmente mirando e promesanan y mas ainda ora cu ya ta core pa responsablidad cu cada partido a pidi pueblo. Parce cu e realidad ta cu e meta final di eleccion a para bira haya un mayoria absoluto. Cu e resultado na caminda aki nos a scohe pa un status quo. Esta cual sea e combinacion cu wordo traha, nos lo keda den un situacion di polarisacion, di antagonismo y confrontacion cu nos a bin ta haya pa 31 aña. A menos cu sabiduria y amor pa patria prevalece y nos por mira un cooperacion mas amplio.
E milager cu por sosode ta cu partidonan AVP y MEP por forma un coalicion, pero unda cu nos lo haya e actornan principal den Parlameno pa realmente bay controla un zaken of takenkabinet. Kizas un Gabinete Nacional cu 5 minister, pa un periodo di dos aña, cu e meta pa restablece ordo, trankilidad aki na Aruba y na mes momento traha na inventarisacion di nos situacion financiero real, bini cu reglanan di Good Governance, cambio di nos sistema electoral y di representacion. Aki mester uni e partidonan y gremionan Aruba pa nos sali hunto for di nos situacion. Kizas mester bira un nationaal kabinet cu hasta POR y RED ta secunda. Esaki lo habri caminda pa un reforma di nos sistema di eleccion y di gobernacio. Aruba su situacion ta hopi serio pa sea haya gabinete minimo of bay eleccion atrobe. Y si e dos partidonan grandi no ta confia otro, ta na su lugar cu e Gabinete Nacional aki tin e sosten tambe di partido POR y partido RED, na unda cu esnan cu realmente a haya e votonan ta representa den Parlamento, practicando tambe asina di biaha e ley di sr. Dangui Oduber, esta cu esnan cu mas voto ta pasa bay Parlamento. E modelo aki tambe lo sirbi como prueba, pa bin cambio fundamental den nos sistema di gobernacion y eleccion, na unda cu por bin cu eleccion separa pa Parlamento y pa gobierno. Aruba mester di paz y trankilidad, loke nos no tin. Alomenos nos por cuminsa practica e Trias Politica aki na Aruba di berdad. E ora ey Aruba a gana. Pasobra ayera keto bay ta Populismo, Fanatismo, faobritismo y Tradicionalismo a gana. Pero cu un Gabinete Nacional asina nos ta duna inicio di berdad na un era nobo.
Un biaha mas danki na nos votadornan. Danki na tur cu a yuda nos. Y danki na mi coleganan di UPP y di PPA.


text:
Disclaimer
Curaçao Cares ta aspirá pa mantené e wèpsait aki ku mas tantu kuido posibel. Un gran parti di e informashon den e wèpsait aki a ser presentá dor di varios organisashonnan i proveédor di aktividat di sostén. Curaçao Cares i Oranje Fonds no ta responsabel pa e eksaktitut di e informashon ni e kalidat di e servisionan. E organisashon CURA DOET no ta responsabel di niun forma òf grado, deribado di e uso di òf e konfiansa den e informashon ku ta ser proporshoná den e wèpsait aki.
E kontenido, e diseño i e fotografía den e wèpsait aki ta basá den e derechonan di propiedat intelektual di Oranje Fonds i derden. Pa e motibu aki, no ta permití di kopia, divulgá i /òf realizá kambio na (parti di) e wèpsait aki sin konsentimentu di antemano por eskrito di Oranje Fonds digitalmente òf di otro manera.


text:
Conocido di Polis Matilda riba waverunner horta. For di trempan Matilda no kier a copera cu Kustwacht for di trempan despes cu el a horta e waverunner aki. A sigui e sospechoso for di Paardenbaai y notifica polis.
Tabata un persecucion grandi for di Playa te cu Barcadera sigui pa e lagoen di Balashi Spaans Lagoen unda aki Mathilda tabata keda draai y a menasa varios persona y hasta menasa e oficialnan. El a keda draai y manera el a mira metal shark yega el a intenta di huy ora a dal e cu paperspray.
Mathilda a bay te cu Area di Hotel unda el a keda por lo menos 30 minuut haciendo e dramanan na tur pier dilanti turistanan y tira awa.


text:
CUERPO POLICIAL ARUBA TA INFORMA:
Awe diahuebs anochi pa mas o menos 9:09 central di polis ta wordo informa di un atraco cu a tuma lugar na un cas na Tanki Leendert.
Na yegada di patruya por a compronde cu un rato prome tres hende homber cu tapabocas y un di nan ta tin un arma di candela. Nan no a papia nada. Nan lo a ranca un cadena di e señora su carganta. Pero esnan na e cas a bringa cu e atracadornan. E atracadornan a huy den un auto color preto y a bay den direcion noord.
Atraco team a presenta na e sitio y tambe departamento di slachtofferhulp.
Ken cu a wak algo of sa algo jama tiplijn di polis cu ta 11141.


text:
KABINET VAN DE GOUVERNEUR VAN ARUBA
Riba diahuebs 12 di november, Gobernador di Aruba, Su Excelencia Alfonso Boekhoudt, a haci un bishita di trabou na Marinierskazerne Savaneta (MSKSAV). LTKOLMARNS Art van Beekhuizen, Comandante di Marinierskazerne, y KAPTMARNSAR Richard Kelly, Hefe di ARUMIL, a ricibi Gobernador. Meta di e bishita aki tabata pa Gobernador haya un bista riba e forma di traha di Formacion Social (SVT) durante e temporada actual di COVID-19.
Formacion Social (SVT) ta un proyecto cu a implementa a base di e tareanan di Comandancia di forsa maritimo den Caribe (CZMCARIB) y e palabracionnan haci cu gobierno di Pais Aruba. E mariniernan Arubiano di Milicia di Aruba (ARUMIL) ta encarga cu e entrenamento. Meta di SVT ta pa prepara e hobennan entre 18 pa 24 aña di edad, pa un trabou. Durante di un periodo di 4 luna nan ta siña norma y balornan (militar) poniendo enfasis ariba beneficio y importancia di disciplina, structura, ‘teamwork’ y respet mutuo.
Durante di e bishita di trabou Gobernador a haya un presentacion tocante e curso di SVT. Tambe a ilustra por medio di un ‘shortfilm’ con e entrenamento amfibio di SVT ta bay. Den esaki ta test colaboracion, comunicacion y resistencia mental den combinacion cu un estimulo fisico.
Inicialmente e trayecto di SVT 13 lo a cuminsa riba 9 di maart ultimo pero despues di e brote mundial di COVID-19 a suspende esaki. Riba 24 di augustus e cursistanan a resumi e curso. Despues esnan cu a finalisa e curso cu exito lo ricibi nan diploma.


text:
Deporte Futbòl semper tabata pega na su kurason i e tabata un fiel espektador di partidonan di su klup favorito "Jong Holland" den Stadion di Rif dia 9 mei 1951, Mordy a drenta Direktiva di CVB komo Presidente i no a tarda muchu ku CBV a haña su promé ofisina den Edifisio di L.H Palacios (Lucky Strike) na plaza Wilhelmina Plein.
Na 1953 CVB a muda su ofisina pa Molenplein, e clubhuis di Stichting CVB, anterior domisilio di famia Shon Wewe Lieder den Dr. Engels.
Durante su presidensia un kantidat grandi di ekiponan estranhero a bishita Kòrsou i fanatiko di futbòl tabata di pláseme.
Sr. Mordy Maduro
· Di aña 1959 pa aña 1971 tabata Presidente di N.A.V.U.
· Na aña 1961 pa aña 1968 a okupá e puesto di Vice Presidente di FIFA.
· Di aña 1968 pa aña 1972 el a haña e nombramentu komo miembro honorario di N.A.V.U.
· Komo miembro di honor di FIFA i tambe di Concacaf el a ser honra na aña 1974.
Dia 23 di mart 1982 e gran hòmber aki a bai laga nos, kaminda te awe nos no por a yena e bashí ei.


text:
Campeonato Liga 40 organisa pa Criollo Reds Softball team a continua weekend pasa riba veld di Olimpic. Legends ta derota nan rival Survivors den un tremendo wega 6-5. Tanto Melchor Abreu y Tico Danies ambos pitchernan conoci pa hopi aña a preta brasa contra otro sinembargo Melchor Abreu ta resulta pitcher ganado mientras Tico Danies mester conforma su mes cu e derota mirando atras riba un tremendo duelo.
Scorebox final Legends 6 careda, 8 hit, 0 error. Survivors 5 careda, 8 hit, 2 error. Miho bateadonan pa Legends ta Vincent “Vin” Willems 2-2, Mario Wester, Juan Carlos Wester y Eduard Dix tur a bay di 2-1. Pa Survivors a destaca na plato Angelo Laurant 3-2 cu 1 cuadrangular, Shaull Illidge di 3-2 cu (2) cuadrangular, Patrick Odor y Ryan Tromp di 2-1.
Den un siguiente wega di dia Blackout ta derota Leftovers 6-2. Boxscore final Blackout 6 careda, 10 hit, 1 error. Leftovers 2 careda, 7 hit, 2 error. Omar Kelly ta resulta pitcher ganado mientras Ettienne Janga ta bay cas cu e derota riba su nomber. Mihor bateadonan oa Blackout ta Joslin Falcon 3-3, Nelson Moreno y Alexander Paesh ambos di 3-2, Israel Palencia di 2-1. Pa Leftovers a luci den causa perdi Joesph Everon 3-2, Danilo Solognier 2-2, Melanio Albertus 2-1.
Den e ultimo wega di diadomingo Pirates ta derota Macuarima. Boxscore final Pirates 8 careda, 9 hit, 2 error. Macuarima 2 careda, 8 hit , 2 error. Hector Capellan ta domina y silencia Macuarima pa bay cas cu e victoria riba su nomber. Richard Mackay mester consola su mes cu e derota. Miho bateadonan pa Pirates ta Franny D’Oleo 2-2, Leonilo Cocom y Joseluis Martes ambos di 3-2, Leyvis Gonzalez di 3-1 cual batazo tabata un homerun. Pa e indjannan di Macuarima a luci na plato Alexander Thiel y Elvis Maduro di 3-2, Carlos Mejia 2-1. Weganan di Liga 40 ta continua weekend binidero den curason di Sta Cruz riba veld di Olimpic.


text:
Oranjestad-Durante e di dos ronda di e reunion publico den Parlamento relaciona cu e situacion di Serlimar, Parlamentario di POR, Alan Howell a presenta diferente punto y a realisa algun pregunta pa contribui na un mihor porvenir pa e compania estatal aki.
Howell a expresa cu e ta contento di scucha e minister bisa cu e tarifa presenta inicialmente no a cay na agrado di hopi y a presenta otro tarifa cu lo ta 25 Florin. Personalmente e ta haya cu e tarifa aki ta mas social ainda. Tambe cu e ta aprecia cu e mandatario a indica cu esanan cu no ta cliente di Serlimar lo mester bay paga solamente 7.50 Florin y esaki pa e procesamento di sushi, di e forma aki clarificando hopi pregunta di comunidad.
Fuera di esaki Parlamentario di POR tabatin algun pregunta na Minister Oduber, preguntanan enfoca riba esnan di menos recurso, mehoracion di nos medio ambiente y un miho control, sin laga afo e importancia di Serlimar pa medio ambiente di nos isla.
Di e forma aki el a puntra minister si esnan cu tin bijstand y cu ta biba den casnan di FCCA no lo mester carga e gastonan di recogemento di sushi, mirando cu e casnan ta cay bou di FCCA. Ta corecto esaki of no?
Igualmente e lo desea di haya sa si awo cu a cuminsa kita e desperdicio di cas for di Parkietenbos, ta puntra ki dia lo rehabilita e area aki?
Teniendo na cuenta cu tin un cantidad di dump ilegal na Aruba, cual ta un problema serio, Alan Howell ta puntra con lo bay ataca e problema aki ya cu awo no lo mester bay paga pa dump na Seroe Thijshi? Con lo bay ataca esnan cu ta sigui tira sushi den mondi? Siguiendo den e mesun area, el a puntra si City Inspector lo bay haya e BOA opleiding pa por actua como debe ser? Y ta agrega cu e ta considera cu lo ta bon pa algun trahador di Serlimar lo por haya e opleiding aki.
Tambe el a puntra cual ta e motibo pa cual City Inspector lo bay muda den edificio di ex DTI?
Mirando cu ta importante pa reconoce loke tabata bon, Alan Howell a menciona cu Milieustraat, cual ta un proyecto di gobierno anterior, tabata un proyecto di aplaudi unda Serlimar tabata bay den diferente bario unda e habitantenan por a benta nan sushi gratuitamente. Mirando e bon resultado di esaki, parlamentario di POR a puntra e minister ki dia Milieustraat lo cuminsa atrobe y den ki bario e lo cuminsa.
Finalisando, el a mustra cu e unico compania responsabel pa mantene nos pais limpi ta Serlimar. Pesey mes cualkier parlamentario cu no ta compronde cu ta importante pa salvaguardia e empresa aki ta fout bezig. Teniendo na cuenta cu tin mas compania cu ta recoge sushi, parlamentario Howell kier sa di minister con gobierno tin planea di atende e problema si p.e. sushinan di companianan priva bay over y susha e caminda publico pa motibo cu nan no a cumpli cu pago?
E comentario y preguntanan realisa pa Alan Howell ta pa ilustra e importancia di por conta cu un Serlimar saludabel, pero na mes momento sin lubida riba esnan di menos recurso, pasobra hende mester keda central, manera ta maneho di Gabinete Wever-Croes.


text:
Anuncio: cambio metodo calculacion prijs di webo importa
Departamento di Asuntonan Economico, Comercio y Industria (DEZHI) ta anuncia cambio den metodo di calculacion di prijs pa webo importa. Considerando cu e prijs di compra di webo importa ta fluctua regularmente riba mercado internacional, DEZHI lo adapta e metodo di calculacion di prijs pa webo importa.
Segun articulo 3 di ‘Prijsregeling kippeneieren’ ta prohibi pa bende webo importa na un prijs pa mayorista y detayista pa dozijn mas halto cu lo siguiente:
Prijs pa mayorista
Landed costs mas 13% di esey.
Prijs pa detayista
Prijs pa mayorista mas 15% di esey:
E mayorista mester cuminsa calcula y adapta e prijsnan di e productonan aki cu e margennan menciona desde 1 di april 2020. Igualmente e detayista (supermercadonan, minimarkets) tambe tin cu adapta nan prijsnan pa webo importa basa riba e margennan indica y mester por provee controladornan di DEZHI cu e factura di mayorista na sitio durante control. DEZHI lo haci control retroactivo riba e prijsnan. Pa es motibo ta haci apelacion na tur mayorista cu ta ofrece webo importa riba mercado, pa manda factura y gastonan di transporte di ultimo carga pa cu calculacion di prijs maximo pa e productonan meniona, acompaña pa calculacion di e prijs maximo pa mayorista y detayista, segun margen menciona. Por favor manda tur documento digital na x.boekhoudt@deaci.aw.
Anuncio mayorista y detayista calculacion prijs di webo importaScroll To Top
- Maximum price list: 16 october 2021 October 21, 2021
- Announcement new maximum prices: 16 october 2021 October 21, 2021
- Macuto di Compras: 16 oktober 2021 October 15, 2021
- Macuto di Compras: 9 oktober 2021 October 15, 2021
- New gasoline price publication: 13 october 2021 October 13, 2021
- Macuto di Compras: 2 oktober 2021 October 4, 2021


text:
Gobierno di Aruba:
E REKISITO DI TEST PA ESNAN CU TA BIAHA FOR DI PAISNAN CU LO HABRI ENTRANTE PROME DI DECEMBER TA KEDA MESCOS
Durante di rueda di prensa di Gobierno di Aruba na comienso di e siman aki, CEO di Aruba Tourism Authority (ATA) sra. Ronella Tjin Asjoe - Croes a anuncia e cambionan den maneho y rekisto di test y a enfatisa cu esaki ta keda vigente.
E rekisito di test pa esnan cu ta biaha for di e regionnan di paisnan cu lo habri entrante prome di december ta keda mescos. Esey ta nifica cu e turista tin opcion di haci su test dentro di tres dia prome cu su biahe na su pais y asina entrega su resultado negativo prome cu su biahe dentro di tres dia. Of e ta dicidi di haci su test aki na Aruba, bay den cuarentena y ricibi su test dentro di 6 pa 8 ora, cual cu a ripara cu den practica ta e caso.
Pa localnan cu ta desea di biaha pa e paisnan aki, lo mester haci test na aeropuerto ora di regreso y warda e resultado. Importante pa menciona ta, cu mester tene cuenta cu cada pais tin nan reglanan y rekisitonan tambe. Por ehempel Colombia tin un maneho di test similar na esun di Aruba. Esey kiermen pa tur esnan cu ta dicidi pa bishita Colombia como turista, nan tambe mester haci un test y entrega resultado negativo prome cu nan biaha bay Colombia. Ta importante pa tuma bon nota di maneho di cada pais na momento cu plania un biahe.


text:
KRALENDIJK – Manera mi a splika siman pasá, e aña akí nos no por selebrá Dia di Rincon manera nos ta kustumbrá. Por selebrá e dia sí den seno familiar teniendo kuenta ku e reglanan di nivel di riesgo 4. Hendenan bibá den un kas por bai bishitá un otro famia, na tur no tin mag di tin mas ku 10 adulto ku ta bini huntu.
No por tene fiesta òf evento. Pa evitá aglomerashon mi ta urgi hende ku no ta bibá na Rincon, òf no ta traha ei, pa no bai Rincon. No tin aktividat festivo pa selebrá. Lo tin solamente aktividatnan virtual ku públiko por sigui via medionan sosial.
Si resultá ku tin aglomerashon tòg na Rincon, polis lo aktua mesora.
Ministerio Públiko ta informá ku nan ta hisa e but pa aglomerashon na e suma máksimo di 280 dòler. Ta subi tambe e but pa violensia kontra polis i si hende insultá polis.
Tur e medidanan di prekoushon akí ta pa evitá ku e vírùs di corona por plama. Nos tur ta lamentá ku Dia di Rincon no por sigui. Ami ta sali na defensa di salú di un i tur. Mi ta hasi un apelashon riba bo sentido síviko i spera ku bo ta hasi meskos pa asina otro aña nos por selebrá Dia di Rincon normal atrobe.
Mi ke hasi un apelashon en partikular na nos hóbennan pa nan respetá e reglanan eksistente. Tene kuenta ku si bo aktua iresponsabel, esei tin konsekuensia pa bo mes, bo famia, i nos komunidat.
Mi ke bisa por último ku ta tradusí e deklarashon akí na spañó i ingles i ku ta pone nan riba medio sosial pa asina nos komunidat kompletu ta informá.


text:
Diaranzon 23 di augustus candidato di MEP number 11, Endy Croes a presenta su vision deportivo pa Noord. Un hecho importante a sali for di varios investigacion ta indica cu mester stimula movecion saludabel pa Aruba completo. Construi canchanan multifuncional den diferente districto. Despues di a evalua un cu otro, a dicidi di inicia cu un proyecto piloto na Noord.
Den cuadra di e preparacionnan a bishita y consulta cu varios baluarte den e mundo di deporte rond di Aruba, a bini hunto y aki Endy Croes a wordo conmovi y sorpresa pa e situacion deplorabel na e Veld di Kudawecha.
Ta e situacion aki a inspira Endy Croes, como presidente di Aruba Softball Bond pa transforma e Veld di Kudawecha den un parke Ultra Moderno pa Baseball y Softball y pa Deporte en general segun standardnan internacional.
Endy kende tin un pasion pa deporte a bisa: “Ser un atleta ta rekeri preparacion, disciplina, dedicacion y determinacion. Lamentablemente e ultimo 8 añanan aki nos deporte a wordo neglisha y infrastructura a deteriora. Veldnan hopi gusta y hopi usa den e bario di Kudawecha no tin iluminacion mas. Veld di Kudawecha a wordo lubida y mester di ayudo. Mi ta haci un compromiso cu Noord pa brinda nos hobennan e oportunidad cu nan merece. Noord ta bay ta orguyoso. Aruba ta bay ta orguyoso di e Veld ultra moderno na Kudawecha cu nos lo modernisa y amplia”.
E proyecto aki ta basa ariba un idea di sr. Chipin Chirino, experto den little league y softball. Pa mas informacion tuma contacto cu Team ‘ON’ di Endy Croes na celular 5945322 / 5659595.
Hunto p’e cambio. Vota #11 Endy Croes. Cu bo voto Endy ta gana!


text:
Amsterdam, Hulanda: E programa di television na Hulanda, Adam Zoekt Eva, ta un reality serie, cua ta wordo pasa na RTL5. E prome episodio tabata dia 4 di maart 2014, ta trata di un programa di dating, caminda algun candidato soltero cu ta buskando un relacion serio ta topa otro sunu riba un isla tropical. Asina cu e dos candidatonan cuminsa conoce otro ta yega un di tres candidato sunu. Un di e candidatonan lo mester kies entre e dosnan. Esun cu no wordo escohi lo mester bandona e isla. E dos candidatonan cu a keda despues di nan estadia riba e isla ta mira otro pa prome biaha cu paña bisti y mester dicidi si nan ta sigui cu otro.
E anja aki RTL 5 a traha un version di Adam Zoekt Eva cu celebridadnan hulandes, e prome episodio tabata dia 18 di mei 2017.
Entre e personahenan hulandes cu a participa na e Reality serie aki, tabata tin un Arubiano, Curt Fortin.
Curt Joshua Fortin a nace dia 27 september 1978 y e ta un presentador, actor y escritor Hulandes-Arubiano. cu su 5 aña ela bay Hulanda, cu su 14 aña Fortin tabata miembro di un band cu a toca na Boneiro, Korsou y Aruba. na 1999 ela dirigi un pelicula chikito cu yama Kleine Man. Su carera na television a cuminsa na aña 2002 cu su participacion na Star Academy, despues di esaki ela haya diferente rolnan chikito den e serie Onderweg naar morgen, Bonbini Beach, AlexFm y un rol den e musical De Zevensprong.
Na 2005 Fortin a cuminsa su carera di presentador, dos aña largo ela presenta Top of the Pops, tambe ela hunga den e serie di Nickelodeon Het Huis Anubis. Desde 2010 ela contribui na dos programa pa mucha. For di 2012 e ta un presentador y reportero pa e radio y programa di television di Omroep West.
Fortin a traha 5 anja largo na e roman pa hobenan titula Yakanuko- Een gevaarlijke opdracht. Esaki ela hacie hunto cu e illustrador Nick van leent kende tabata responsabel pa un cantidad di ilustracion den e buki. E buki a wordo emiti pa Uitgeverij Leopold, cu e buki aki, Fortin y Van Leent na JUni 2015 a gana e Hotze de Roosprijs. Na 2016 nan a hiba nan creacion Teater, como un presentacion di famia Yakanuko- Vecht voor je dromen cual ta un extension di e buki. Fortin y Van Leent tabata parti di e casting.
Tambe na aña 2015 ela scirbi un buki yama Een reu reu reuzenslang pa Aruba su kinderboekweekgeschenk.
Durante un entrevista cu e seccion di entertainement di Telegraaf a tene cu e celebritiesnan hulandes, cu ta participando den e programa di Adam zoekt Eva, Fortin a bisanan cu e tambe ta bin di un isla, cu ta Aruba y cu e competencia riba e isla tropical aki, ta mescos cu ta un competencia na cas e ta.


text:
Atrakado ta tira riba polis i polis ta herida un di e atrakadonan
Atrakadornan ta basha bala riba polis ora ku nan a wordu soprende dor di polis. Tabata den schelpwijk den Fenshonstraat kaminda 3 atrakado a bai tira atrako i a wordu sorprende pa unidatnan di polis. Na e momentu ei e atrakadonan a kuminsa basha bala riba polis i mesora e polisnan a kontestanan bek ku tirunan dirigi i un di e atradonan a risibi herida di bala. Mesora nan a wordu detene i esun ku herida di bala a wordu transporta pa poli.


text:
Riba djárason, 22 di sèptèmber 2021, Konseho di Minister a otorgá un sertifikado di rekonosementu na Rigene Isenia – Miss Teen Universe 2021, Danila Magdalena – Miss Teen Globe International 2021 i Liyanne Hoevertsz – 1e finalista Miss Teen Globe Petite International 2021.
Gobièrnu di Kòrsou
[PA BO INFORMASHON]: Riba djárason, 22 di sèptèmber 2021, Konseho di Minister a otorgá un sertifikado di rekonosementu na Rigene Isenia – Miss Teen Universe 2021, Danila Magdalena – Miss Teen Globe International 2021 i Liyanne Hoevertsz – 1e finalista Miss Teen Globe Petite International 2021. Tres dama hóben ku resientemente a representá Kòrsou ku hopi éksito den eksterior.


text:
For di momento cu Gobierno Wever-Croes a sinta na aña 2017, por a papia di un conflicto entre Minister di Deporte Dangui Oduber y Raad van Toezicht di Fundacion Lotto pa Deporte. E conflicto aki a bira asina serio cu tabatin diferente caso den Corte cual Fundacion Lotto pa Deporte a gana tur.
Awor e panorama ta mustra cu ta bay tin un conflicto di un magnitud mucho mas grandi entre Gobierno di Aruba y Canadian Bank Note (CBN), cu t’e operador actual di loteria na Aruba usando e licencia di Lotto pa Deporte.
E situacion aki por tin consecuencia serio pa pais Aruba dor di e risico di claim dor di CBN si acaso Parlamento di Aruba aproba e proposicion di Ordenasa di “Kanspel en Kanspel-autoriteiten” pa habri e mercado di loteria aki na Aruba. Esaki lo kita e actual drecho exclusivo di Lotto pa Deporte pa organisa loteria na Aruba.
E Lotto-dossier a bira un risico nacional pa pais Aruba cu ta urgi pa Gobierno Wever-Croes bini cu un solucion rapido y sabi. Hasta e dossier aki di Lotto lo bay para bira un asunto di Reino mirando cu e carta di menasa di CBN a bay tambe pa CAFT (e CFT di Aruba). Ta tristo pa mira cu e dossier aki a pasa nos frontera nacional. Con pais Aruba por sali for di e impase aki cu minimo na daño financiero?
Wel e mihor forma pa contesta e pregunta clave aki ta pa aplica e principionan cu ta para den e buki Chinees di “The Art of War” di Mr. Sun Tzu.
E buki aki ta splica cu e mihor strategia di guera ta: “To win without fighting is the best” (Pa gana sin tin mester di bringa t’e mihor manera). E buki aki ta bisa cu mester pone hopi atencion na “Strategic Assessments”. Esey kier men den e caso di CBN nos ta papiando di un contrapartido cu ta un multinacional financieramente mas poderoso cu pais Aruba. Esey ta nifica “when they are strong, avoid them”.
Ta mas sabi pa Gobierno di Aruba start mas liher posibel un renegociacion cu CBN pa cu e management agreement den e Lotto case aki. Ta por medio di dialogo cu CBN mester por yega na e mihor solucion na bienestar di pais Aruba y specialmente pa nos deporte.
Den e dialogo aki mester tene na consideracion “e management agreement” entre Fundacion Lotto pa Deporte y CBN cual ta contene un clausula unda si cumpli cu cierto condicion relata n’e fiansa cu e banco local pa cual CBN a para 100% garantia por tuma despedida di CBN sin mester paga nada (no claim). Ta djies “zeg op” e “management agreement” manera ta stipula den e deal.
Pa logra e strategia aki si, ta imperativo y necesario cu Fundacion Lotto tin un otro Raad van Toezicht y gerencia nobo na bienestar di pais Aruba y e fundacion mes cu ta di Gobierno.
Tin un dicho: “Haci bo enemigo bira bo mihor amigo t’e mihor solucion pa un conflicto.”
Lamentabelmente p’e Raad van Toezicht arogante di Lotto pa Deporte ta conta e quote di Mr. Thomas Paine: “To argue with a person who has renounced the use of reason is like administering medicine to the dead”.
Mester tene na consideracion cu tin 5 sentencia den e conflicto entre Fundacion Lotto pa Deporte y Gobierno di Aruba. Tur e 5 sentencianan no ta na fabor di Gobierno. Pregunta clave ta kico mester pasa anto? Un biaha mas e buki di “The Art of War” ta bisa haci un “strategic assessments” ta hopi esencial. Wel den e caso di Fundacion Lotto pa Deport si no ta conta (mas) “when they are strong, avoid them”.
Un analisis strategico di Lotto pa Deporte ta mustra un fundacion financieramente debil cu hendenan den Raad van Toezicht di 4 incompetente, sin capacidad, sin balor etico y hopi inconfiabel.
For di 2019 financieramente a crea debenan nobo pa Lotto pa Deporte. Na luna di juli 2021 Lotto pa Deporte mester paga bek e segundo quota di e fiansa cu Gobierno di mas cu un miyon florin. Banda di esey tin retraso miyonario den pago di subsidio pa cu deporte na Stichting Sportsubsidie Aruba.
Hasta tin informacion den circulacion cu Lotto pa Deporte a haci (extra) debe considerabel na un banco local y cu hasta ta purba pa hinca e debe nobo aki den e fiansa origina na 2011.
Ta papia tambe cu supuestamente lo tin apoyo di CBN via un posibel “tweede hypotheek” riba e compleho deportivonan cu Lotto a haya for di Gobierno di Aruba (mihor bisa pueblo di Aruba). Esaki mester wordo confirma dor di un investigacion independiente pa verifica kico precies ta berdad. Si esaki ta berdad e intencion aki ta stroba di por aplica aworaki e clausula di “opzegging” di e management agreement cu CBN.
Ta usando “tricks” pa evita posibel violacion di Statuto 2017 di Fundacion Lotto pa Deporte, pero den esencia cual kier cambio den e condicionnan di un fiansa existente o seramento di un fiansa nobo mester ta autorisa dor di Minister di Deporte manera cu ta stipula den e Statuto 2017. Si no tin autorisacion esaki kier men un violacion serio di Statuto 2017 cu por tin resultado legal pa tur esun nan envolvi, kizas te hasta haci nan personalmente responsabel.
Banco local “Ojo” cu e Raad van Toezicht y Gerencia di Lotto pa Deporte pa posibel violacion di Statuto 2017. Mañan nos di AWEMainta lo bin cu mas di e caso aki.


text:
Ok
OK ta un palabra cu ta bin di idioma Ingles. Ta uza pa algo ta bon of corecto. Por wordo uza pa remplasa e palabra 'si'. E tambe ta dos letter pa abreviacion di stad di Oklahoma na Estadonan Uni di Merka. Segun cientifico ta bisa cu e palabra 'ok' ta bin di un abreviacion di un manera masha pret mes di "Ol Korrect" (All correct). Den Griego bo ta hay'e pa "Ola Kala", cu kemen "tur cos bon" cu ta para pa Griego Antiguo. Tin ta bisa cu e palabra aki ta bini di e guera. Ora niun solda ta wordo mata nan ta uza 'O Kills' (OK), mision prefecto.
- Na Hulandes ta uza esaki pa 'oké'.
- Na Ingles ta uza 'ok of okay'
- Na Papiamento/papiamentu ta uza 'ok'.
En general por uza e posibilidadnan ey pa afirmacion.


text:
Willemstad— Un total di 41 turista di e barku krusero Celebrity Millennium a bishitá Parke Nashonal kua ta konosí pa su bista espektakular riba olanan ku ta suta kosta parti nort di nos isla.
E barku ta parti di Celebrity Cruises, un liña krusero ku tin Sint Maarten komo haf prinsipal. Tur e pasaheronan i tambe miembronan di personal ta kompletamente bakuná. Pa motibu di e reglanan sosial di Corona tin mas o ménos 500 pasahero na bordo, kaminda e krusero tin un kapasidat pa 2.450 pasahero.
E kompania di krusero a pone medidanan severo pa e parke pa asina prevení kontaminashon. Por ehèmpel, otro bishitantenan no por a uza e tualètnan di e parke durante e bishita di e turistanan di krusero i e tualètnan mester a wòrdu minusiosamente limpiá. Tambe mester a mantené distansia sosial for di e otro bishitantenan di e parke. Tur miembronan di personal mester a yena un deklarashon di salú i nan mester a midi temperatura adelantá. Tur e medidanan aki mester a wòrdu bon kordiná.
Normalmente Parke Nashonal Shete Boka ta risibí masomenos 90.000 bishitante pa aña. Pa motíbu di regreso di turismo krusero, bakunashon i ampliashon di e medidanan di Corona Parke Nashonal Shete Boka ta spera di risibí mas bishitante.


text:
SEKRETARIO DI ESTADO RAYMOND KNOPS TA BISHITÁ SINT EUSTATIUS, SABA I SINT MAARTEN.
Sekretario di Estado Raymond Knops (Asuntunan Interno i Relashonnan den Reino) ta hasi un bishita di trabou na Sint Eustatius, Saba i Sint Maarten, di 16 te ku 20 di mei benidero.
Na Sint Eustatius e sekretario di estado lo hiba kombersashon ku e Komisario di Gobièrnu suplente Alida Francis i sekretario di e isla Malvern Dijkshoorn-Lopez, miembronan di konseho insular i lidernan spiritual. Knops ta bishitá entre otro algun proyekto riba tereno di karetera, konservashon di naturalesa i suministrashon di awa i ta papia ku diferente persona envolví.
Riba 17 di mei sekretario di estado ta yega Saba unda e lo bai tin un enkuentro ku gezaghèber Jonathan Johnson i sekretario di isla Tim Muller, miembronan di kolegio ehekutivo, konseho insular i OMT. Tambe tin riba programa kombersashonnan relashoná ku e ‘Saba Package’ i bishita na algun proyekto relashoná ku esaki. Un kombersashon ku e Konseho Hubenil tambe ta planiá.
Sekretario di Estado ta biaha riba 18 di mei na final di dia pa Sint Maarten, unda ku entre otro e lo reuní ku Minister Presidènt Silveria Jacobs tokante di desaroyonan polítiko atministrativo. Ademas e lo bishitá, entre otro, un lokalidat di vakunashon i algun proyekto.


text: KRALENDIJK – Gobièrnu di Boneiru ta bai sinta ku gruponan di karnaval, kaminda nan lo deliberá riba diferente punto. Kabesantenan di grupo a risibí invitashon pa asistí na e reunion ku ta bai tin. Ku tur probabilidat ta bai kanselá fiesta di karnaval na luna di febrüari 2021 aki na Boneiru tambe. Esaki ta un desishon igual ku Aruba i Kòrsou a pone komo aktividatnan grandi i di aglomerashon, ku no ta tuma lugá otro aña. Tur esaki tin di aber ku e problema konosí di último lunanan, esta ‘corona vírùs’. E situashon aki ta pone ku hopi hende a pèrdè trabou i no ta finansieramente stabil pa kubri gastunan pa ta den un grupo di karnaval. Kompania nan tambe ta pasando den momentunan difísil i lo ta aun mas difisil pa koperá ku gruponan komo spònser. Gruponan lo tin ku bai disidí i deliberá pa organisá e fiesta di karnaval riba un otro fecha durante 2021 òf si ta laga 2021 pasa, i organisá karnaval na 2022. E siman ku ta bini, gobièrnu i e gruponan ariba menshoná ta bai sinta pa deliberá kiko ta e idea pa tuma un desishon.


text:
Bo tin algun pregunta? Klek riba e siguiente link.Tuma kontakto >
Publiká riba 28 September 2021
Ministerio di Finansa pa medio di e komunikado aki kier informá pueblo di e efekto di trabou ku a bin ta tuma lugá na Inspekshon di Impuesto i Ontvanger. Resientemente Minister di Finansa a tuma diferente akshon pa kobra sèn di impuesto ku no a paga ahinda. A subi presupesto di Stichting BAB, di moda ku por kontratá persona pa yuda ku kòntròl na establesimentu pa kumplimentu ku lei di omzetbelasting. Tambe a reforsá Ontvanger pa por hasi trabou di kobransa mas efisiente. Por último a publiká ‘Richtlijnen ter invordering van belastingen’ ku e meta pa kobra sèn di impuesto atrasá
Konforme presupuesto pa luna di yüni, Ontvanger lo a kobra un montante total di 78.5 mion florin na loonbelasting, omzetbelasting, onroerendezaakbelasting/grondbelasting, motorijtuigenbelasting, overdrachtsbelasting, inkomstenbelasting i otro impuesto. Pa luna di yüni e realisashon tabata 78.9 mion florin, kual ta 400.000 florin mas haltu ku presupuesto pa luna di yüni. Pa luna di yüli e proyekshon tabata 76.6 mion florin. E montante realisá den yüli tabata 92.2 mion florin. Pues un montante di 15,6 mion mas haltu ku presupuestá. Den e kuadro aki ta referí na e skema aki bou.
Aki por mira ku entrada di loonbelasting i omzetbelasting den tantu yüni komo yüli ta mas haltu ku den e presupuesto. Den ougùstùs e omzetbelasting i overdrachtsbelasting tabata mas haltu ku proyektá. Tambe por mira ku e montante total na winstbelasting di yüni i yüli huntu ta mas haltu ku inisialmente tabata proyektá. E realisashon total di entrada di belasting pa yüni, yüli i ougùstùs ta mas haltu ku e proyekshon.
E entrada di prima i seguro sosial tambe tabata mas haltu ku presupuesto pa lunanan yüni i yüli. Konforme presupesto, den luna di yüni, Ontvanger lo a kobra un total di 56.3 mion florin na prima i seguro sosial. E realisashon tabata 59.3 mion florin, kual ta 3 mion florin mas haltu ku e montante presupestá pa luna di yüni. Pa luna di yüli tabatin un montante di 56.3 mion den presupuesto pa loke ta trata seguro i prima sosial. E realisashon tabata 65.9 mion florin, esta 9.6 mion florin mas haltu ku e presupuesto.
Sifra ta indiká tambe ku, ku eksepshon di ZV/OV, tur entrada di prima i seguro sosial ta igual òf mas haltu ku e entrada ku tabata inisialmente proyektá pa luna di yüni i yüli. Den ougùstùs tabatatin entrada di seguro i prima sosial mas abou ku inisialmente proyektá. Esaki por ta konsekuensia di e echo ku e portal di NOW no ta habrí ahinda.
Gobièrnu kier yama danki na tur siudadano ku a kumpli ku nan obligashon fiskal, paso mas entrada gobièrnu tin, mas e por kumpli ku pueblo.
Ministerio di Finansa, SBAB, Inspectie i Ontvanger lo sigui ku akshon ku a bin ta tuma lugá den kuadro di kobransa di impuesto i informá pueblo di desaroyo den e kuadro aki.


text:
PHILIPSBURG – Direktor di prizòn Edward Rohan ta studia e kontenido di e raportahe mas resien di prizòn Pointe Blanche di Sint Maarten. “E opstákulo di mas grandi ta falta di plaka.”
Pero e komishon di kontinuashon no ta haña falta di plaka un motibu bálido i tin hopi krítika riba e direktor di e prizòn. “E direktor no ta mustra sufisientemente ku e ta logra resultado i mehorashon”, tin pará den e raportahe ku minister Ronald Plasterk di Relashonnan den Reino a manda pa Tweede Kamer kuminsamentu di novèmber. E komishon ta apelá na minister di Hustisia tambe pa intervení fuertemente. Rohan: “A entregá diferente proposishon den e área di personal i medionan, pero nos ta warda aprobashon. Tur kos ta kosta plaka i te dia ku nos haña lus bèrdè nos mester yuda kurpa ku loke tin.”
Personal
Pointe Blanche segun e rapòrt tin muchu hopi trahadó, pero muchu poko di nan ta traha den e prizòn. Rohan: Nos a drecha esaki parsialmente. Personal ku no ta riba lista di pago mas a bai. Yenamentu di e luganan bashí ku a bini i e edukashon di e kandidatona ku ta kapabel ta bai slo. E training ta kuminsá na mart 2017 atrobe”, e direktor ta suspirá. “Tur kos ta tarda aki.”
Tur kos no ta bai bon tampoko entre e personal ku t’ei. Rohan: “Tin bia ta difísil pa papia ku e supordinadónan.”
Banda di esaki tin muchu poko hende ta traha. “”Ousensia pa motibu di enfermedat ta haltu i ta pone preshon riba esnan ku sí ta traha”, Rohan ta bisa. E direktor ta sospechá ku dòkternan ta komplasiente ora di establesé enfermedat serka trahadónan “No mester deklará un trahadó inkapas pa traha si esaki no ta nesesario.”
E direktor ta enfatisá ku su relashon ku personal ta bon. Un artíkulo den korant di sèptèmber kaminda e personal lo a pidi su retiro e ta hasi komo si fuera ta redu. “Nan a pensa ku mi no ta pone sufisiente preshon riba e minister responsabel, e ora ei mi a splika ku ta espesialmente un problema di medionan finansiero limitá.”For di e tempu ei e personal, segun Rohan, a haña mas komprenshon pa e situashon.
Finansa
No opstante e krítika Rohan ta para ariba ku un empuhe finansiero lo hasi un diferensha real pa e prizòn Pointe Blanche. Promé kos ku e lo hasi si plaka bini disponibel ta tuma wardadó di prezu ku sufisiente edukashon i eksperensha. “Aworaki hopi kos no por pasobra falta e konosementu, manera kiko mester hasi henter dia.”
Segun e rapòrt tin sistema di seguridat esensial manera alarma di kandela i sistemanan di komunikashon pa e personal ku no ta funshoná. Segun Rohan a solushoná esaki, tur kos ta traha. E trabounan tabatin retraso pa motibu di pagonan atrasá.
E krítika riba e komishon di progreso no ta solamente riba e direktor. Minister di Hustisia tambe lo mester aktua ku mas forsa pa haña un grep riba e prizòn. Banda di esaki e komishon di progreso tin un vakatura pa un miembro ku ta representá Sint Maarte. Despues di algun luna ainda no a proponé e persona aki. Minister di Hustisia te aworakí no a reakshoná riba preguntanan di Ret Karibense.
Regla General di Maneho di Reino
Un Regla General di Maneho (AMvRB) tabata obligá Sint Maarten pa mehorá e prizòn. E komishon di progreso despues a indiká ku no tin sentido si no tin progreso òf ni sikiera e deseo pa alkansá esaki.
Na aprel e komishon di progreso a deliberá ku gobièrnu di Sint Maarten tokante e progreso di e ehekushon di e plannan di enfoke. Den e plan a inkluí deadline di e puntonan di mehorashon. E ehekushon di esakinan tambe a haña retraso, segun Rohan pa falta di plaka.
A prolongá e Medida General di Maneho pa di tres bia, despues ku miembro di parlamento di VVD André Bosman a entregá un moshon pa esaki. Segun Bosman no por a terminá e medida pasobra no a logra e metanan. Pa e motibu ei e komishon ta sigui ku e trabounan manera ántes i a pone deadline nobo pa e puntonan di mehorashon.
Outor Pieter Hofmann


text:
E transaccion ta suheto na aprobacion segun regulacion pa Banco Central - ORANJESTAD (AAN): Aruba Bank ta anuncia cu el a cera un convenio cu FirstCaribbean International Bank (Cayman) Limited (“FCIB Cayman”),
un subsidiario enteramente propiedad di FirstCaribbean International Bank Limited (“FirstCaribbean”), pa cumpra cierto di nan activonan bancario na Aruba.
E transaccion ta suheto na aprobacion segun regulacion pa Banco Central di Aruba (CBA). Ta spera di finalisa e transaccion den e proximo lunanan.
Anunciando e convenio aki, Managing Director di Aruba Bank, Peter Staal, a describi e adkisicion di CIBC FirstCaribbean Aruba su negoshi como un excelente oportunidad pa e banco. El a remarca: “Nos ta entusiasma pa e oportunidadnan cu e adicion den cliente lo provee y ta comprometi pa continua cu entrega servicio superior na nos clientenan nobo y existente por igual.”
“Mision di nos banco ta pa provee servicio bancario superior y innovativo, traha na midi pa cumpli cu e necesidadnan di nos clientenan usando tecnologia y e habilidadnan di nos empleadonan altamente entrena y motiva. E alcance aumenta cu e adkisicion aki lo duna nos, lo asisti nos den cumpli cu nos mision.”
Chief Executive Officer di CIBC FirstCaribbean, Colette Delaney, a remarca cu Aruba Bank ta un excelente fit pa e negoshi di e banco na Aruba, mirando su tamaño, amplitud di oferta di producto y base di cliente y un posicion fuerte den mercado.
Sra. Delaney a observa: “Nos a conduci un revision strategico di nos negoshi den henter e region y tumando na cuenta e ruta di desaroyo cu nos a identifica pa e mercadonan den cual nos ta opera, y nos a tuma e dificil decision pa bende nos operacion na Aruba. E decision aki no tabata uno facil pa nos management team, sin embargo el a bira mas facil pa e excelente partner cu nos por a identifica pa e transaccion aki – Aruba Bank.”
Mr. Staal tambe a remarca cu e dos bandanan ta trahando diligentemente pa sigura cu e transicion lo ta uno sin obstaculo pa clientenan di CIBC FirstCaribbean na Aruba.